Советийн муьрехь дукхаха болу эрмалой а, азербайджанаш а бехаш бара гӀеххьачул машарехь советийн аьчкан буьйн кӀелахь. Амма, Горбачев Михаила йукъайалийна гласностан а, перестройкин а политика, Азербайджанан ССР Ламанан-Карабахан автономин областера (ЛКАО) дукхаха болу эрмалой болам болийра Эрмалойн ССРх дӀакхета. 1988 шарахь карабахера эрмалоша кхажтесира Азербайджанах дӀа а къаьстина Эрмалойчоьнах дӀакхетархьама. Цуо, массашкахь Азербайджанехь эрмалой хӀаллакбарца а, Эрмалойчохь, Ламанан Карабахехь азербайджанаш хӀаллакбарца а цхьаьна могӀара девне далийра гӀуллакх, иза девзира Ламанан-Карабахан тӀом санна. Ницкъ баро факт хилла ЛКАО а, Азербайджанан кхин ворхӀ кӀошт а  Эрмалойчоьнан куьйгакӀела йахийтира, и тӀом сацийра кхаа агӀоно машаран бар тлело реза хилча. И машар лелаш бара 1994 шеран майхь дуьйна 2021 шеран гуьйре тӀекхаччалц, 1995 шо чекхдолуш агӀонаш реза хилира ЕКхЦКх Минскан тобанан йукъараллин. АЦШ, Франци, Росси  сопредседателаш йолу Минскан тобанна йукъайоьду Эрмалойчоь, Азербайджан, Туркойчоь, Малхбузен Европин масех мохк. ТӀом сацийна болушехь, хӀора шарахь хуьлу Ламанан Карабахан карара асанца 40 гергга Ӏиттабаларш.